Ritratt: Muntaġġ - Canva / Facebook - Sorelle  Is-serje Sorelle tkompli fuq TVM matul din il-ġimgħa b'ħames puntati oħra li jixxandru mit-Tnejn sal-Ġimgħa fl-3.45pm. Dan hu dak li se jiġri fl-episodji li jmiss: It-Tnejn 8 ta' Novembru Nibdew l-episodju billi mmorru lura fiż-żmien fejn naraw lil Leo jiltaqa' ma' Leah. X'kien qalilha? Inkomplu naraw lil Noel u lil Samantha jitkellmu. Tgħid Frederick għadu nkwetat. X'mossa għamel Bastjan? It-Tlieta 9 ta' Novembru Samantha reġgħet lura d-dar meta kien dalam sew. X'qaltilha Angela? Insiru nafu x'intqal waqt il-laqgħa li Batjan kellu ma' Leo l-ħabs. Kif spiċċaw Bastjan u Frederick. X'tah Bastjan u x'sorpriża kellu Frederick? L-Erbgħa 10 ta' Novembru Lorraine ħallset lil Sabrina biex tfittex x'informazzjoni dwar Noel. X'qaltilha li saret taf dwaru? X'qaltilha dwat il-kumpanija li kellu u dwar l-istudji tiegħu. Iżda qaltilha wkoll xi ħaġa li ħasditha...x'kienet? Bastjan mar ikellem lil Janice dwar il-ġurnalist li kien ilu jistenna. Il-Ħamis 11 ta' Novembru Nibdew dan l-episodju billi flimkien naraw ftit mit-tfulija li kellu Leo. Għaliex meta l-warden mar jgħid lil Leo li kellu viżta beda jirrabja ħafna. Noel ried imur jara lil Leo l-ħabs. X'ġara bejniethom? U meta Noel wara ltaqgħa ma' Samantha, x'qalilha? Il-Ġimgħa 12 ta' Novembru Angela qalet lil Lorraine u lil Jodi dak li kienet rat. X'reazzjoni kellhom? X'qaltilha Antonella xħin offritilha t-te? Inkomplu nsegwu ftit ieħor mit-tfulija ta' Leo. Naraw x'kien issuġġerixxa li jagħmlu ommu u hu. Sorelle għandu kitba ta' Dr Michael Vella Haber u Evelyn Saliba La Rosa, bi produzzjoni ta' Rikordja.